rejauldu/bengali-wikipedia huggingface dataset:
ডেমোনিক রিজারেকশন একটি ভারতের মুম্বাইয়ের ব্ল্যাকেন্ড ডেথ মেটাল ব্যান্ড যা ২০০০ সালে গঠিত হয়। ডেমোনিক রিজারেকশন ব্যান্ডের বর্তমান লাইন আপ হলো সহিল দ্যা ডেমন স্টিলার মাখিজা ভোকালে ও রিদম গিটারে, বেসে হুসেইন বন্দুকওয়ালা, ডেনিয়্যাল রেগো লিড গিটারে, ভিরেন্ড্রো ভিরু কাইথ ড্রামসে ও মেফিস্টো কি-বোর্ডে।Encyclopedia Metallum, www.metal-archives.com   পরিচিতি  তাদের প্রথম মিউজিক ভিডিও দ্যা আনরিলেন্টিং সার্জ অব ভিনজ্যান্স মুক্তি পায় ২০১০ সালের অ্যালবাম দ্যা রিটার্ন টু ডার্কনেস অ্যালবাম থেকে যা চলচ্চিত্র সনদের কেন্দ্রীয় বোর্ড থেকে ইউ/এ রেটিং পায় এবং ভারতের জাতীয় চ্যানেলগুলোতে প্রচারিত হতে পারে এমন ছাড় পায়। ২০১০ সালের এপ্রিলে তারা ক্যান্ডেললাইট রেকর্ডসের সাথে চুক্তিবদ্ধ হয় আন্তর্জাতিক বণ্টনের জন্য। এর আগে তারা ভারতের ডেমন স্টিলার রেকর্ডসের সাথে চুক্তিবদ্ধ ছিল।U/A rating from the Central Board Of Film Certification for National airing of music video, sphotos.ak.fbcdn.net ২০০০ সালে মার্চে ডেমনিক রিজারেকশন ব্যান্ড গঠিত হওয়ার মাত্র ৯ মাসের মাথায় তারা তাদের প্রথম অ্যালবাম ডেমনস্টিলার বের করে। এক্সট্রিম মেটালের ধারার সূত্রপাত হয় ভারতে যেখানে এমন ধারার গান ছিল অপরিচিত। তারা শৌখিনভাবে শুরু করলেও এটা ছিল একটি স্বাধীন ও সাহসী পদক্ষেপ। ব্রাজিলীয় ভ্যাম্পারাইয়ান রেকর্ডস এই অ্যালবামটি ক্যাসেটে তাদের স্থানীয় মার্কেটে ছাড়ে।  ২০০২ সালে ব্যান্ডটি ভেঙে যায় ও ২০০৩ সালে আবার গঠিত হয়। তাদের গানের ধারা ব্ল্যাকেন্ড ডেথ মেটালের দিকে ধাবিত হয়। ২০০৫ সালে তাদের ২য় অ্যালবাম আ ডার্কনেস ডিসেন্ডস প্রকাশিত হয় যা সারা বিশ্বে সমাদৃত হয় সমালোচক মহলে। মেটাল অবজার্ভার ম্যাগাজিন ১০-এ ৯ দেয় অ্যালবামটিকে, যা ভারতীয় মেটাল গানের ইতিহাসে স্মরণীয় হয়ে থাকবে। এই অ্যালবাম একটি স্বাধীন রেকর্ড লেবেল ডেমনস্টিলারের জন্ম দেয় যা ভারতের শীর্ষ মেটাল ব্যান্ডদের অ্যালবাম প্রকাশ করে এবং যার মালিকানা ডেমোনিক রিজারেকশন ব্যান্ডের দ্যা ডেমনস্টিলারের। তাদের ৩য় বারের স্টুডিও প্রকাশনা একটা ইপি বিয়ন্ড দ্যা ডার্কনেস যা একটা খণ্ডিত অ্যালবাম রাইজ অব দ্যা ইস্টার্ন ব্ল্যাডে প্রকাশ হয়। এখানে পাকিস্তানের ব্যান্ড ডাস্ক ও বাংলাদেশের ব্যান্ড সীভিয়র ডিমেনশিয়ার ইপিও প্রকাশিত হয়। বিখ্যাত প্রামাণ্যচিত্র নির্মাতা স্যাম ড্যুন তার গ্লোবাল মেটাল নামের প্রামাণ্যচিত্রে এই ব্যান্ডকে তুলে ধরেন।en.wikipedia.org গ্লোবাল মেটালে আরো ছিল ল্যাম্ব অব গড, সেপালচুরা ও ইন ফ্লেমস-এর মতো ব্যান্ডের অংশ গ্রহণ।২০০৯ সালের ফেব্রুয়ারিতে তারা ওপেথ ব্যান্ডের সাথে গান করে ও আমন আমার্থ ও টেক্সচার ব্যান্ডের সাথে গান গায় ঐ বছরের ডিসেম্বরে। ২০১০ সালের জানুয়ারিতে তাদের অ্যালবাম দ্যা রিটার্ন টু ডার্কনেস মুক্তি পায় ও এরপরই তারা দ্যা রিজারেকশন ফেস্টিভ্যালে অংশ সারা দেশ জুড়ে। সফল ১০ বছরপূর্তিতে তারা ২০১০ সালে এপ্রিলে নরওয়ের মর্যাদাপূর্ণ ইনফারনো মেটাল ফেস্টিভ্যালে অংশ নেয় ও আগস্টে চেক প্রজাতন্ত্র-এ ব্রুটাস অ্যাসাল্ট ফেস্টিভ্যালে অংশ নেয়।   ব্যান্ড সদস্য   সহিল দ্যা ডেমন স্টিলার মাখিজা   হুসেইন বন্দুকওয়ালা   ডেনিয়্যাল রেগো   ভিরেন্ড্রো ভিরু কাইথ   মেফিস্টো   ডিস্কোগ্রাফি   ডেমনস্টিলার (২০০০)  আ ডার্কনেস ডিসেন্ডস (২০০৫)  দ্যা রিটার্ন টু ডার্কনেস (২০১০)   অন্যান্য   বিয়ন্ড দ্যা ডার্কনেস (২০০৭) ইপি রাইজ অব দ্যা ইস্টার্ন ব্ল্যাড অ্যালবামে সীভিয়র ডিমেনশিয়া, ডাস্ক ও হেল্মস্কি ব্যান্ডের সাথে।   মিউজিক ভিডিও   দ্যা আনরিলেন্টিং সার্জ অব ভিনজ্যান্স (২০১০)   তথ্যসূত্র    বহিঃসংযোগ   ডেমোনিক রিজারেকশনের দাপ্তরিক ওয়েবসাইট  বিষয়শ্রেণী:হেভি মেটাল সঙ্গীত দল বিষয়শ্রেণী:মেলোডিক ডেথ মেটাল ব্যান্ড
দূর্বা (বৈজ্ঞানিক নাম: Cynodon dactylon), বা বারমুডা ঘাস হচ্ছে ঘাস জাতীয় একটি উদ্ভিদ যা সারা দুনিয়ায় পাওয়া যায়। এটি ইউরোপ, আফ্রিকা, অস্ট্রেলিয়া এবং এশিয়ার বেশিরভাগ অঞ্চলের স্থানীয়। এটি আমেরিকাতে প্রবর্তিত হয়েছে। এর সাধারণ নামের বিপরীতে, এটি বারমুডার স্থানীয় নয় এবং প্রকৃতপক্ষে সেখানে একটি প্রচুর আগ্রাসী প্রজাতি। এর অন্যান্য নামগুলি হল ধুব, ইথানা ঘাস, ডুবো, কুকুর ঘাস, কুকুরের দাঁত ঘাস, বাহমা ঘাস, কাঁকড়া ঘাস, শয়তানের ঘাস, পালঙ্ক ঘাস, ভারতীয় দোয়াব, অরুগামপুল, গ্রামা, তারঘাস এবং স্কাচ ঘাস।  ভেষজ গুণাগুণ  দূর্বা একটি ওষধি উদ্ভিদ। প্রাচীনকাল থেকে কেটে গেলে রক্ত বন্ধ করতে দূর্বার শিকড় ব্যবহার করা হয়। রক্ত  অর্শে  এটি ব্যবহৃত হয়। মহিলাদের শ্বেতস্রাবে এটি অত্যন্ত উপকারি। পুরাতন  আমাশয়, ডায়রিয়া, চর্মরোগে উপকারি। নাকের রক্ত পড়া বন্ধ করতে দূর্বা ব্যবহৃত হয়।  অন্যান্য গুনাগুণ  পায়োরিয়া নামে দাঁতের রোগে দূর্বা মাজন হিসাবে ব্যবহার করলে আরোগ্য হয়।  মাথার চুল উঠার সমস্যার সমাধান করে।আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ২৩১-৩২  তথ্যসূত্র  বহিঃসংযোগ    Online Field guide to Common Saltmarsh Plants of Queensland  FAO factsheet: Cynodon dactylon   Integrated Taxonomic Information System -  Bermuda Grass Common  বিষয়শ্রেণী:ঘাস বিষয়শ্রেণী:বাংলাদেশের ঘাস বিষয়শ্রেণী:ঔষধি ঘাস বিষয়শ্রেণী:বাংলাদেশের উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:আফ্রিকার উদ্ভিদ বিষয়শ্রেণী:ইউরোপের উদ্ভিদ বিষয়শ্রেণী:এশিয়ার উদ্ভিদ বিষয়শ্রেণী:হিন্দুধর্মে উদ্ভিদ বিষয়শ্রেণী:অস্ট্রালেশিয়ার উদ্ভিদকুল
থাম্ব|২৩৬পিক্সেল|রাফায়েলের আঁকা স্কুল অব দি অ্যাথেন্স– যেখানে একজন গ্রিক গণিতবিদকে মুখ্যরূপে চিত্রায়ন করা হয়েছে। এতে খুব সম্ভবত ইউক্লিড অথবা আর্কিমিডিসকে কম্পাস দিয়ে একটি জ্যামিতিক চিত্র অঙ্কনরত অবস্থায় উপস্থাপন করা হয়েছে।  আলেকজান্দ্রিয়ার গ্রিক গণিতবিদ ইউক্লিড জ্যামিতির উপর লেখা তার "এলিমেন্টস" গ্রন্থে যে ধরনের গাণিতিক পদ্ধতির আলোচনা করেছেন সেটাই এখন ইউক্লিডীয় জ্যামিতি নামে পরিচিত। ইউক্লিডীয় পদ্ধতি সজ্ঞাতভাবে আবশ্যিক স্বতঃসিদ্ধসমূহের একটি ক্ষুদ্র সেটের অনুমান এবং এসব অনুমান থেকে প্রাপ্ত অন্যান্য অনেক প্রতিজ্ঞা র মত (উপপাদ্য) সিদ্ধান্তের অন্তর্ভুক্ত। যদিও ইউক্লিডের প্রাপ্ত অনেক ফলাফলই তার পূর্বতন গণিতবিদেরা আলোচনা করেছিলেন, তাসত্ত্বেও একটি বিস্তৃত অবরোহী এবং যৌক্তিক পদ্ধতির মধ্যে এসব প্রতিজ্ঞা কীভাবে সন্নিবেশ করা যায় তা ইউক্লিডই প্রথম দেখিয়েছিলেন। সমতল জ্যামিতি নিয়ে যাত্রা শুরু করা এলিমেন্টস গ্রন্থটি স্বতঃসিদ্ধ ব্যবস্থা এবং গাণিতিক প্রমাণের প্রথম উদাহরণ হিসেবে মাধ্যমিক পর্যায়ের পাঠ্যক্রমের অংশরূপে আজও পড়ানো হয়ে থাকে। এটি ত্রিমাত্রিক ক্ষেত্র ব্যবস্থার কঠিন জ্যামিতির সাথে মানানসই। এলিমেন্টসের বেশিরভাগ আলোচনা থেকে যে ফলাফল পাওয়া যায় জ্যামিতিক ভাষায় তা এখন বীজগণিত ও সংখ্যাতত্ত্ব নামে পরিচিত।  বিগত দুই হাজার বছরেরও বেশি সময় যাবৎ অন্য কোন ধরনের জ্যামিতির আবির্ভাব না ঘটায় "ইউক্লিডীয়" (Euclidean) বিশেষণটি এতদিন অপ্রয়োজনীয় ছিল। সমান্তরাল রেখার স্বীকার্যের ব্যতিক্রমের সম্ভাবনা সত্ত্বেও ইউক্লিডের অন্যান্য স্বতঃসিদ্ধগুলো সজ্ঞাতভাবে এতটাই অনস্বীকার্য মনে হত যে এগুলোর মাধ্যমে প্রমাণিত যে কোনো উপপাদ্যকে পরমভাবে এমনকি অপার্থিব অর্থেও সত্য বলে গণ্য করা হত। বর্তমান সময়ে স্বতঃসঙ্গত অনেক অ-ইউক্লিডীয় জ্যামিতির দেখা পাওয়া যায় যার প্রথমটি ১৯শ শতকে গোড়ায় আবিষ্কৃত হয়েছে। অ্যালবার্ট আইনস্টাইনের সাধারণ আপেক্ষিকতার তত্ত্বের একটি অন্তর্নিহিত বিষয় হল এই যে, স্বয়ং ভৌত ক্ষেত্র ইউক্লিডীয় নয়। এবং মহাকর্ষীয় ক্ষেত্রের সামর্থ্যের সাপেক্ষে ইউক্লিডীয় স্থান বা ক্ষেত্র কেবল স্বল্প দূরত্বের জন্য ভাল একটি অনুমান।Misner, Thorne, and Wheeler (1973), p. 47  ইউক্লিডীয় জ্যামিতি হল সংশ্লেষী জ্যামিতির একটি উদাহরণ যেখানে যৌক্তিকভাবেই বিন্দু ও রেখার ন্যায় জ্যামিতিক বস্তুগুলোর মৌলিক ধর্ম বর্ণনাকারী স্বতঃসিদ্ধসমূহ থেকে এটি এদেরকে নির্দেশকারী স্থানাঙ্কের কোন ব্যবহার ব্যতিরেকে এদের প্রতিজ্ঞাসমূহের দিকে অগ্রসর হয়। এটি স্থানাঙ্ক জ্যামিতির বিপরীত যা মধ্যে জ্যামিতিক প্রতিজ্ঞার বীজগাণিতিক সূত্রে অনুবাদে স্থানাঙ্ক ব্যবহার করে।   তথ্যসূত্র    গ্রন্থপঞ্জি          In 3 vols.: vol. 1 , vol. 2 , vol. 3 . Heath's authoritative translation of Euclid's Elements, plus his extensive historical research and detailed commentary throughout the text.           বহিঃসংযোগ   Euclidean geometry  Plane trigonometry  Kiran Kedlaya, Geometry Unbound  (a treatment using analytic geometry; PDF format, GFDL licensed)    বিষয়শ্রেণী:প্রাথমিক জ্যামিতি বিষয়শ্রেণী:গ্রিক উদ্ভাবন
হান্স (হাইনরিখ) কেলার (১১ মার্চ ১৯১৯৬ নভেম্বর ১৯৫৮) ছিলেন অস্ট্রিয় বংশোদ্ভূত ব্রিটিশ সঙ্গীতশিল্পী এবং লেখক, যিনি সঙ্গীততত্ত্ব ও সঙ্গীত সমালোচনায় উল্লেখযোগ্য অবদান রেখেছিলেন, পাশাপাশি মনোবিশ্লেষণ এবং ফুটবলের মতো অসম ক্ষেত্রের ভাষ্যকারও ছিলেন। ১৯৫০-এর দশকের শেষের দিকে, তিনি "শব্দহীন কার্যকরী বিশ্লেষণ" পদ্ধতি আবিষ্কার করেছিলেন, যেখানে কোনও শব্দ শোনা বা পঠিত হওয়া স্বত্তেও একটি বাদ্যযন্ত্র একক বাদ্যযন্ত্রের বিশ্লেষণ করা যায়। তিনি ১৯৫৯ থেকে ১৯৭৯ সাল পর্যন্ত বিবিসির হয়ে পূর্ণ-সময় কাজ করেছিলেন।  তথ্যসূত্র  বহিঃসংযোগ ন্যাশনাল পোর্ট্রেট গ্যালারি  Article on Keller by Bayan Northcott  List of émigré composers in Britain  বিষয়শ্রেণী:১৯১৯-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:২০শ শতাব্দীর সঙ্গীততত্ত্ববিদ বিষয়শ্রেণী:বিবিসি রেডিও থ্রিয়ের উপস্থাপক বিষয়শ্রেণী:বিবিসির ব্যক্তি বিষয়শ্রেণী:ব্রিটিশ সঙ্গীততত্ত্ববিদ বিষয়শ্রেণী:ব্রিটিশ সঙ্গীত তাত্ত্বিক বিষয়শ্রেণী:ব্রিটিশ সঙ্গীত রচয়িতা বিষয়শ্রেণী:ভিয়েনার ব্যক্তি বিষয়শ্রেণী:অস্ট্রীয় শরণার্থী বিষয়শ্রেণী:অস্ট্রীয়-ইহুদি বংশোদ্ভূত ব্রিটিশ ব্যক্তি বিষয়শ্রেণী:ইংল্যান্ডে অস্ট্রিয় অভিবাসী বিষয়শ্রেণী:মোটর নিউরন রোগ থেকে মৃত্যু বিষয়শ্রেণী:ইংল্যান্ডে রোগ সংক্রান্ত মৃত্যু
ম্যাথিউ অ্যালান মিলার (জন্ম ১৯৭৩) একজন আমেরিকান পাবলিক কর্মকর্তা, বর্তমানে মার্কিন যুক্তরাষ্ট্রের স্টেট ডিপার্টমেন্ট অফ স্টেটের মুখপাত্র হিসেবে দায়িত্ব পালন করছেন , এই পদে তিনি ২৪ এপ্রিল, ২০২৩ সাল থেকে অধিষ্ঠিত রয়েছেন। দীর্ঘদিন ধরে গণতান্ত্রিক যোগাযোগ অপারেটিভ। তিনি এর আগে ওবামা প্রশাসনে এবং একাধিক ডেমোক্র্যাটিক প্রেসিডেন্ট নির্বাচনী প্রচারণার জন্য কাজ করেছেন ।   প্রাথমিক জীবন এবং শিক্ষা  মিলার 1973 বা 1974 সালে তার মা, ইউএস ডিপার্টমেন্ট অফ এগ্রিকালচারের একজন ব্যবস্থাপনা বিশ্লেষক এবং তার বাবা, একজন যাজকের কাছে জন্মগ্রহণ করেছিলেন । তিনি অস্টিনের ইউনিভার্সিটি অফ টেক্সাস থেকে অনার্স সহ স্নাতক হন ।   কর্মজীবন  মিলার ডেমোক্র্যাটিক ইউএস সিনেটর রবার্ট মেনেন্ডেজের পাশাপাশি 2004 কেরি এবং 2012 ওবামার রাষ্ট্রপতি প্রচারের জন্য কাজ করেছেন ।  ওবামা প্রশাসনের সময় , মিলার বিচার বিভাগের অফিস অফ পাবলিক অ্যাফেয়ার্সের প্রধান ছিলেন , এবং মার্কিন অ্যাটর্নি জেনারেল এরিক হোল্ডারের মুখপাত্র হিসেবে দায়িত্ব পালন করেন ।  2020 সালের মার্কিন রাষ্ট্রপতি নির্বাচনের পরে , মিলার বিডেনের রাষ্ট্রপতির রূপান্তরের অংশ ছিলেন ।  বিডেন প্রশাসনের প্রাথমিক দিনগুলিতে , তিনি মার্কিন পররাষ্ট্রমন্ত্রী নিশ্চিত হওয়ার কারণে অ্যান্টনি ব্লিঙ্কেন -এর মনোনয়ন পাওয়ার প্রচেষ্টার নেতৃত্ব দিয়েছিলেন । 2022 সালে, তিনি মার্কিন জাতীয় নিরাপত্তা পরিষদের জন্য ইউক্রেনে রাশিয়ার আগ্রাসনের বিষয়ে যোগাযোগ প্রচেষ্টার সমন্বয় করেন ।  মিলার তারপর ম্যানেজমেন্ট এবং কমিউনিকেশন ফার্ম ভায়ানোভোর জন্য কাজ করেন, পাশাপাশি MSNBC- তে বিশ্লেষক হিসেবেও উপস্থিত ছিলেন ।  11 এপ্রিল, 2023-এ, Ned Price-এর স্থলাভিষিক্ত হয়ে মিলারকে ইউনাইটেড স্টেট ডিপার্টমেন্ট অফ স্টেটের মুখপাত্র হিসেবে নামকরণ করা হয় । তিনি 24 এপ্রিল, 2023-এ এই নতুন পদে কাজ শুরু করেন।
অবুঝ মন ১৯৭২ সালে মুক্তিপ্রাপ্ত একটি বাংলাদেশী চলচ্চিত্র।কিংবদন্তি : রত্না থেকে শাবানা  দৈনিক আমার দেশ, ১১ নভেম্বর ২০১০ ছবিটি পরিচালনা করেছেন বাংলাদেশের বিখ্যাত পরিচালক কাজী জহির। এই বছরই স্বাধীনতার পরপর ১৯৭২ সালে মুক্তিযুদ্ধভিত্তিক ছবি ওরা ১১ জন ও পরে অবুঝ মন ছবি দুটি সারাদেশে অসম্ভব জনপ্রিয়তা ও খ্যাতি লাভ করে। ছবির প্রধান দুইটি চরিত্রে অভিনয় করেছেন রাজ্জাক ও শাবানা। এছাড়াও কয়েকটি গুরুপ্তপূর্ণ চরিত্রে অভিনয় করেছেন সুজাতা, শওকত আকবর, নারায়ন চক্রবর্তী, খান জয়নুল, সাইফুদ্দিন ও হাসমত। এটি ১৯৭৩ সালে ভারতে অনুষ্ঠিত বাংলাদেশ চলচ্চিত্র উৎসবের জন্য নির্বাচিত সাতটি চলচ্চিত্রের একটি ছিল।   কাহিনী সংক্ষেপ  মাসুম (রাজ্জাক) তার বন্ধুর (বিজয়) সাহায্যে পড়াশুনা করে সদ্য ডাক্তারী পাস করে গ্রামে যাবে ডাক্তারী করার জন্য। গ্রামের পথে ট্রেনে তার পরিচয় হয় জমিদার মেয়ে মাধবীর (শাবানা) সাথে এবং অনতিবিলম্বে প্রেম। মাধবীর পিতা মাসুমের গ্রামের জমিদার। কিন্তু এই প্রেমের বাধা হয়ে দাড়ায় তাদের অসম সামাজিক পরিচয়। মাধবীর পিতার অণুরোধে মাসুম কাউকে না জানিয়ে গ্রাম ছেড়ে চলে যায়। মাধবীর পিতা মাধবীকে বিজয়ের সংগে বিয়ে দেয়।   শ্রেষ্ঠাংশে   রাজ্জাক - মাসুম  শাবানা - মাধবী ব্যানার্জী  সুজাতা - রাবেয়া  শওকত আকবর  নারায়ন চক্রবর্তী  খান জয়নুল  সাইফুদ্দিন  হাসমত  জাবেদ রহিম  ওয়াহিদা  এটিএম শামসুজ্জামান  দীন মোহাম্মদ  তেজেন চক্রবর্তী  শেখ ফজলু  মজিদ  খলিলউল্লাহ খান - (অতিথি শিল্পী)  চাষী নজরুল ইসলাম - (অতিথি শিল্পী)   সঙ্গীত  অবুঝ মন ছবির সঙ্গীত পরিচালনা করেন শহীদ আলতাফ মাহমুদ। এবং গীত রচনা করেছেন ডঃ মনিরুজ্জামান ও গাজী মাজহারুল আনোয়ার। কণ্ঠশিল্পীরা হলেন ফেরদৌসি রহমান, সাবিনা ইয়াসমিন ও আবদুল জব্বার।   গানের তালিকা   ট্র্যাক  গান  কণ্ঠশিল্পী  পর্দায়  টীকা১শুধু গান গেয়ে পরিচয় চলার পথে ক্ষনিক দেখায়সাবিনা ইয়াসমিনরাজ্জাক ও শাবানা   তথ্যসূত্র    বহিঃসংযোগ   বিষয়শ্রেণী:১৯৭২-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:সত্য সাহা সুরারোপিত চলচ্চিত্র বিষয়শ্রেণী:১৯৭০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:আলতাফ মাহমুদ সুরারোপিত চলচ্চিত্র
আজিজুল হাকিম তামিম (জন্মঃ ৫ মে ২০০৭) একজন বাংলাদেশী ক্রিকেটার। তিনি বাংলাদেশ অনূর্ধ্ব-১৯ দলের সদস্য। তিনি ১১ ডিসেম্বর ২০২৪ সালে ২০২৪–২৫ জাতীয় ক্রিকেট লিগ টি-টোয়েন্টিতে খুলনা বিভাগের হয়ে প্রথম-শ্রেণীর ক্রিকেটে আত্মপ্রকাশ করেন। লিগে তিনি ৯ ম্যাচে ২৩৭ রান সংগ্রহ করে সবচেয়ে বেশি রান সংগ্রহকারীর তালিকায় পঞ্চম স্থানে ছিলেন।  তিনি দুবাইয়ে অনুষ্ঠিত এশিয়ান ক্রিকেট কাউন্সিল অনূর্ধ্ব-১৯ এশিয়া কাপ ২০২৪ এর চ্যাম্পিয়ন বাংলাদেশ অনূর্ধ্ব-১৯ দলের অধিনায়কত্ব করেন। তিনি এই টুর্নামেন্টে ৫ ম্যাচে ২৪০ রান সংগ্রহ করে সবচেয়ে বেশি রান সংগ্রহকারীর তালিকায় দ্বিতীয় স্থানে ছিলেন। তিনি ১টি শতক ও দুইটি অর্ধশতক করেন। এছাড়া বােলিংয়ে তিনি মোট ৪ টি উইকেটও সংগ্রহ করেন।   তথ্যসূত্র    বহিঃসংযোগ   ক্রিকবাজে আজিজুল হাকিম তামিম  ইএসপিএনে আজিজুল হাকিম তামিম  বিষয়শ্রেণী:২০০৭-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী ক্রিকেটার বিষয়শ্রেণী:বাংলাদেশ অনূর্ধ্ব-১৯ ক্রিকেট দলের ক্রিকেটার
সন্দেশখালি হল ভারতের পশ্চিমবঙ্গ রাজ্যের উত্তর চব্বিশ পরগনা জেলার বসিরহাট মহকুমার সন্দেশখালি ২ সমষ্টি উন্নয়ন ব্লকের একটি গ্রাম।   ভূগোল    অবস্থান  সন্দেশখালীতে অবস্থিত  ।   এলাকা  মানচিত্রে দেখানো এলাকাটি নিম্ন গাঙ্গেয় ব-দ্বীপে অবস্থিত ইছামতি-রায়মঙ্গল সমভূমির একটি অংশ। এতে পরিপক্ক কালো বা বাদামী দোআঁশ থেকে সাম্প্রতিক পলিমাটির মাটি রয়েছে। এলাকা জুড়ে অসংখ্য নদী ও খাল । সুন্দরবন জাতীয় উদ্যানের অগ্রভাগ মানচিত্রের নীচের অংশে দৃশ্যমান (সবুজ রঙে দেখানো হয়েছে কিন্তু চিহ্নিত করা হয়নি)। বৃহত্তর পূর্ণ পর্দা মানচিত্র সম্পূর্ণ বন এলাকা দেখায়। এলাকার একটি বড় অংশ সুন্দরবনের জনবসতির একটি অংশ।  ঘনবসতিপূর্ণ এলাকাটি একটি অপ্রতিরোধ্য গ্রামীণ এলাকা। জনসংখ্যার মাত্র ১২.৯৬% শহরে বাস করে এবং জনসংখ্যার ৮৭.০৪% গ্রামীণ এলাকায় বাস করে।   দ্রষ্টব্য: মানচিত্রটি উপবিভাগের কিছু উল্লেখযোগ্য স্থান উপস্থাপন করে। মানচিত্রে চিহ্নিত সমস্ত স্থান বৃহত্তর পূর্ণ স্ক্রীন মানচিত্রে লিঙ্ক করা হয়েছে৷  নাগরিক প্রশাসন    থানা  সন্দেশখালি থানার জনসংখ্যা ৩২৮,৯৮৯ জন। সন্দেশখালী ২ সিডি ব্লকের উপর এটির এখতিয়ার রয়েছে। রাজবাড়ীতে একটি আউট পোস্ট আছে।    সিডি ব্লক সদর দপ্তর  সন্দেশখালী ২ সিডি ব্লকের সদর দপ্তর দ্বারীর জঙ্গলে অবস্থিত।  জনসংখ্যা  জেলা আদমশুমারি হ্যান্ডবুকে সন্দেশখালী ২ সিডি ব্লকের মানচিত্রে সন্দেশখালীকে ৮৮৪ নম্বর দ্বারীর জঙ্গল গ্রামের অংশ হিসাবে দেখানো হয়েছে।   ভারতের ২০১১ সালের আদমশুমারি অনুসারে, দ্বারীর জঙ্গলের মোট জনসংখ্যা ছিল ১১,১৫৫ জন, যার মধ্যে ৫,৭৬০ (৫২%) পুরুষ এবং ৫,৩৯৫ (৪৮%) মহিলা। ০-৬ বছর বয়সের মধ্যে জনসংখ্যা ছিল ১,৩২১। দ্বারীর জঙ্গলে মোট শিক্ষিত ব্যক্তির সংখ্যা ছিল ৬,৮৫৭ (৬ বছরের বেশি জনসংখ্যার ৬৯.৭৩%)।  পরিবহন  কালিন্দী সন্দেশখালীর পাশ দিয়ে প্রবাহিত হয় এবং সন্দেশখালী ফেরি ঘাট থেকে ভাঙ্গাতুশখালী ফেরি ঘাট পর্যন্ত ফেরি সার্ভিস রয়েছে। Google maps  সন্দেশখালী নিকটতম রেলওয়ে স্টেশন হল ক্যানিং রেলওয়ে স্টেশন (CG) সন্দেশখালী থেকে ৩৪ কিমি দূরত্ব ধামখালি, সরবেরিয়া এবং মাতলা ব্রিজ হয়ে।  শিক্ষা  সন্দেশখালী রাধারানী উচ্চ বিদ্যালয় একটি সহ-শিক্ষামূলক উচ্চ মাধ্যমিক বিদ্যালয়।  রাজবাড়ী আগরহাটি গৌরহরি বিদ্যাপীঠ একটি সহ-শিক্ষামূলক উচ্চ মাধ্যমিক বিদ্যালয়।  স্বাস্থ্যসেবা  সন্দেশখালীতে অবস্থিত ২৫ শয্যা বিশিষ্ট সন্দেশখালী গ্রামীণ হাসপাতালটি সন্দেশখালী ২ সিডি ব্লকের প্রধান চিকিৎসা সুবিধা। কোরাকাঁথি ও জেলিয়াখলীতে প্রাথমিক স্বাস্থ্যকেন্দ্র রয়েছে।  তথ্যসূত্র  বিষয়শ্রেণী:উত্তর চব্বিশ পরগনা জেলার গ্রাম
একটি ছাতা সংগঠন হলো বিভিন্ন শ্রেণি-পেশা (প্রায়শই সম্পর্কিত, শিল্প-নির্দিষ্ট) সংস্থার একটি সমিতি, যারা ক্রিয়াকলাপ বা সংস্থানকে সমন্বয় করতে আনুষ্ঠানিকভাবে কাজ করে। ব্যবসায়, রাজনৈতিক বা অন্যান্য পরিবেশে, একটি দল, ছাতা  সংগঠন, সংস্থান এবং ছোট সংস্থাগুলির প্রায়শই একটি পরিচয় সরবরাহ করে। কখনও কখনও এই ধরনের ব্যবস্থায়, আমব্রেলা সংগঠনটি তার তত্ত্বাবধানে থাকা গোষ্ঠীগুলির জন্যে কিছুটা দায়বদ্ধ থাকে।    উদাহরণ সংস্থা    এএফএল – সিআইও এবং অন্যান্য জাতীয় ট্রেড ইউনিয়ন কেন্দ্র     জননিরাপত্তা বিভাগ   ইউরোপীয় সংগীত কাউন্সিল   গ্রেট ব্রিটেনের পোল্যান্ড ফেডারেশন https://www.theguardian.com/media/2008/aug/08/pressandpublishing.thetimes?gusrc=rss&feed=networkfront Guardian article on Giles Coren's Article in The Times   ফেডারেশন অফ স্টুডেন্ট ইসলামিক সোসাইটিস   ইন্ডিপেন্ডেন্ট সেক্টর   জাতীয় খুচরা ফেডারেশন   জাতীয় কুস্তি জোট   ওপেন সোর্স জিওপ্যাটিয়াল ফাউন্ডেশন   জনস্বার্থে সফ্টওয়্যার   উয়েফা   আলস্টার প্রতিরক্ষা সমিতি   কলম্বিয়ার কফি গ্রোয়ার্স জাতীয় ফেডারেশন   ছাতা কাউন্সিল   ইউরোপ    রাশিয়া    প্রাক্তন কেজিবি   যুক্তরাজ্য    যুক্তরাজ্য বিআইএম জোট    লন্ডনের জন্য পরিবহন   উত্তর আমেরিকা    কানাডিয়ান জিওএলিয়েন্স   কানাডিয়ান হকি লিগ   কেন্দ্রীয় গোয়েন্দা সংস্থা   উত্তর আমেরিকার ইহুদি ফেডারেশনস   মেট্রোপলিটন টরন্টো স্কুল বোর্ড এবং এর ছয়টি বোর্ড   আর্টস অ্যান্ড হিউম্যানিটিসের জন্য ইউনাইটেড ফান্ড   মার্কিন যুক্তরাষ্ট্রের জিওপ্যাটিয়াল ইন্টেলিজেন্স ফাউন্ডেশন   বিশ্বব্যাপী    আন্তর্জাতিক সমবায় জোট   জৈব কৃষি আন্দোলন আন্তর্জাতিক ফেডারেশন   গার্লস অন দ্য রান   আরো দেখুন    বড় তাঁবু   সঙ্ঘ   আমব্রেলা ব্র্যান্ড   ছাতা সংস্থা   ছাতা তহবিল   আমব্রেলা স্কুল   আমব্রেলা বুদ্যা   তথ্যসূত্র    বহিঃসংযোগ      বিষয়শ্রেণী:সংগঠনের প্রকারভেদ
দক্ষিণ জেওলা প্রদেশ (), পূর্বে দক্ষিণ চোল্লা প্রদেশ, যা জিওনাম () নামেও পরিচিত ছিল), দক্ষিণ কোরিয়ার হোনাম অঞ্চলের একটি প্রদেশ এবং মূল ভূখণ্ড কোরিয়ার দক্ষিণতম প্রদেশ। এর উত্তরে উত্তর জেওলা, উত্তর-পূর্বে দক্ষিণ গিয়েওংসাং এবং দক্ষিণ-পশ্চিমে কোরিয়া প্রণালীতে জেজু প্রদেশের সীমানা ঘেঁষে।  সানচিওন প্রদেশের বৃহত্তম শহর, তার পরেই ইয়েসু। অন্যান্য প্রধান শহরগুলির মধ্যে রয়েছে মোকপো, গোয়াংইয়াং এবং নাজু।  উত্তর ও দক্ষিণ জিওলা সহ জিওলা-দো আটটি প্রদেশ ব্যবস্থার মধ্যে প্রথম প্রদেশ যার ১০০০তম বার্ষিকী ২০১৮ সালে পালিত হয়, কারণ 'জিওলা-ডো' নামটি ১০১৮ সালে প্রতিষ্ঠিত হয়েছিল, গোরিওর হিওনজং এর ক্ষমতায় আসার ৯ম বছরে।    তথ্যসূত্র    বহিঃসংযোগ         বিষয়শ্রেণী:দক্ষিণ কোরিয়ার প্রদেশ বিষয়শ্রেণী:উদ্ধৃতি শৈলীতে কোরীয় ভাষার উৎস (ko) বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কোরীয় ভাষার লেখা থাকা নিবন্ধ বিষয়শ্রেণী:দক্ষিণ জেওলা প্রদেশ
১৯(১)(এ) হলো ২০২২ সালে মুক্তিপ্রাপ্ত মালয়ালম ভাষার নাটকীয় চলচ্চিত্র যা রচিত ও পরিচালনা করেছেন ইধু ভিএস (এই চলচ্চিত্রটি পরিচালনার মাধ্যমে পরিচালনায় অভিষেক) এবং ছবিটি প্রযোজনা করেছেন আন্তো জোসেফ ও নীতা পিন্টো। ছবিতে প্রধান চরিত্রে অভিনয় করেছেন নিত্যা মেনন, বিজয় সেতুপতি ও ইন্দ্রজিৎ সুকুমারন।  মার্কনি মাথাই চলচ্চিত্রের পর বিজয় সেতুপতির এটি দ্বিতীয় মালায়ালাম চলচ্চিত্র।  ২০২২ সালের ২৯ জুলাই ছবিটি সরাসরি ওটিটি প্ল্যাটফর্ম ডিজনি+হটস্টার-এ মুক্তি পায়।   অভিনয়ে    নিত্যা মেনন – পেনকুট্টি  বিজয় সেতুপতি = গৌরী শঙ্কর  ইন্দ্রজিৎ সুকুমারন – আনন্দ   ইন্দ্রান – মোহনন একজন পুলিশ অফিসার  শ্রীকান্ত মুরালি – গঙ্গেটান  ভগত মানুয়েল – সখাভু  দীপক পরম্বল – ইসমাইল পুলিশ অফিসার  অথুল্যা আশাদাম – ফাতিমা  শ্রীলক্ষ্মী – সরোজিনী, গৌরী শঙ্করের বোন  আর্য কে সেলিম – জেনি ফিলিপ  অভিষেক রবীন্দ্রন   তথ্যসূত্র   বিষয়শ্রেণী:ভারতীয় নাট্য চলচ্চিত্র বিষয়শ্রেণী:কেরলে ধারণকৃত চলচ্চিত্র বিষয়শ্রেণী:লেখক সম্পর্কে চলচ্চিত্র বিষয়শ্রেণী:ডিজনি+ হটস্টারের মৌলিক চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:২০২০-এর দশকের মালয়ালম ভাষার চলচ্চিত্র বিষয়শ্রেণী:ভারতীয় ডিরেক্ট টু ভিডিও চলচ্চিত্র
অরেঞ্জ ইউকে ছিল যুক্তরাজ্যের একটি মোবাইল নেটওয়ার্ক অপারেটর এবং ইন্টারনেট পরিষেবা প্রদানকারী, যা ১৯৯৪ সালে চালু হয়েছিল। এটি একসময় FTSE 100 সূচকের একটি উপাদান ছিল কিন্তু 2000 সালে ফ্রান্স টেলিকম (বর্তমানে অরেঞ্জ এসএ ) এটি কিনে নেয়, যা পরবর্তীতে তার অন্যান্য সমস্ত মোবাইল যোগাযোগ কার্যক্রমের জন্য অরেঞ্জ ব্র্যান্ড গ্রহণ করে। ২০১০ সালে অরেঞ্জ ইউকে ডয়চে টেলিকমের টি-মোবাইল ইউকের সাথে একীভূত হয়ে একটি যৌথ উদ্যোগ, ইই গঠন করে। EE ফেব্রুয়ারী ২০১৫ পর্যন্ত অরেঞ্জ ব্র্যান্ড পরিচালনা করে আসছে, যখন নতুন সংযোগ এবং অরেঞ্জ ট্যারিফের আপগ্রেড প্রত্যাহার করা হয়েছিল। বর্তমান অরেঞ্জ গ্রাহকরা ২০১৯ সালের মার্চ পর্যন্ত তাদের পরিকল্পনা চালিয়ে যেতে পারবেন।  তথ্যসূত্র   বিষয়শ্রেণী:অরেঞ্জ এস.এ. বিষয়শ্রেণী:যুক্তরাজ্যের মোবাইল ফোন কোম্পানি বিষয়শ্রেণী:হার্টফোর্ডশায়ার ভিত্তিক কোম্পানি বিষয়শ্রেণী:লন্ডন স্টক এক্সচেঞ্জে তালিকাভুক্ত প্রাক্তন কোম্পানি বিষয়শ্রেণী:১৯৯৪-এ প্রতিষ্ঠিত ব্রিটিশ কোম্পানি বিষয়শ্রেণী:১৯৯৪-এ প্রতিষ্ঠিত টেলিযোগাযোগ কোম্পানি বিষয়শ্রেণী:ডয়চে টেলিকম বিষয়শ্রেণী:প্রাক্তন সিকে হাচিসন হোল্ডিংস সহযোগী প্রতিষ্ঠান বিষয়শ্রেণী:যুক্তরাজ্যের প্রাক্তন ইন্টারনেট সেবা প্রদানকারী
ফেয়ারলেস অ্যান্ড ইউনাইটেড গার্ড যা ফৌজি নামে পরিচিতি।এটি মাল্টিপ্লেয়ার অ্যাকশন গেম যা বেঙ্গালুরু  সদর দফতর এনক্রোর গেমস দ্বারা নির্মিত হচ্ছে।   উন্নয়ন  গেমটি বলিউড অভিনেতা অক্ষয় কুমার তার টুইটার এবং ইনস্টাগ্রাম অ্যাকাউন্টগুলির মাধ্যমে  ৪ সেপ্টেম্বর ২০২০ এ প্রকাশের ঘোষণা করেছিলেন এবং আশা করা হচ্ছে এটি অ্যান্ড্রয়েড এবং আইওএস-এ পাওয়া যাবে। গেমের টিজারটি প্রকাশিত হওয়ার সাথে সাথে, গেমটির এমন একটি স্তর থাকবে বলে আশা করা হয়েছিল যা প্রকৃত নিয়ন্ত্রণের (এলএসি) লাইন ধরে ভারত ও চীনা সেনাবাহিনীর মধ্যে গালওয়ান উপত্যকার সংঘাতের অনুকরণ করে। প্রচারকরা দাবি করেছেন যে এই গেমটির উদ্দেশ্য ভারতের প্রধানমন্ত্রী নরেন্দ্র মোদীর আত্মনির্ভর ভারত আন্দোলনকে সমর্থন করা হয়েছে।  গেমের প্রচারক অক্ষয় কুমার এবং বিশাল গন্ডল ঘোষণা দিয়েছিলেন যে গেমটি থেকে প্রাপ্ত নিট আয়ের ২০% ভারত ভারত বীর ট্রাস্টকে দান করা হবে।   তথ্যসূত্র   বিষয়শ্রেণী:অ্যান্ড্রয়েড (অপারেটিং সিস্টেম) গেম বিষয়শ্রেণী:মাল্টিপ্লেয়ার ভিডিও গেম বিষয়শ্রেণী:ওপেন ওয়ার্ল্ড ভিডিও গেম বিষয়শ্রেণী:কৌশলগত শ্যুটার ভিডিও গেম বিষয়শ্রেণী:কাল্পনিক দ্বীপে ভিডিও গেম সেট বিষয়শ্রেণী:উইন্ডোজ গেম বিষয়শ্রেণী:এক্সবক্স ওয়ান গেম বিষয়শ্রেণী:আইওএস গেম বিষয়শ্রেণী:ভারতীয় গেমসমূহ বিষয়শ্রেণী:২০২১-এর ভিডিও গেম বিষয়শ্রেণী:ইস্পোর্টস গেম বিষয়শ্রেণী:ভারতে তৈরি ভিডিও গেম
মেধাসূক্ত () হল দেবী মেধা বা সরস্বতীকে সম্বোধন করা একটি সূক্ত। মেধা অর্থ "চেতনায় সমৃদ্ধ বোঝার শক্তি"। মেধাসূক্ত দেবী হিসাবে কল্পনা করা জ্ঞানের উপাসনার সাথে সম্পর্কিত, এবং সাধারণত সরস্বতীর কাছে প্রার্থনা হিসাবে জপ করা হয়।  মেধাসূক্তের অন্তত দুটি জনপ্রিয় সংস্করণ রয়েছে। একটি হল কৃষ্ণ যজুর্বেদের তৈত্তিরীয় আরণ্যকের অংশ মহানারায়ণ উপনিষদের ছয়টি শ্লোকের সেট। অন্যটি নয়টি মন্ত্র সমন্বিত, যাকে ঋগ্বেদের খিলাসূক্ত (খিলানি) হিসেবে বিবেচনা করা হয়।  বিষয়বস্তু মহানারায়ণ উপনিষদ অনুসারে মেধাসূক্ত সম্মিলিত প্রার্থনা, আধ্যাত্মিক শিক্ষা গ্রহণ প্রসঙ্গে। এটি দেবী মেধার কল্যাণময় প্রকৃতির প্রশংসা করে। তারপরে এটি বর্ণনা করে কিভাবে দেবী মেধার আশীর্বাদে একজন ঋষি বা ব্রহ্মজ্ঞানী হয়ে উঠতে পারে। এটি ইন্দ্র, অগ্নি, দুইঅশ্বিন, সূর্য ও সরস্বতীকে মেধা দান করার জন্য অনুরোধ করে।  মেধাসূক্তের আরেকটি জনপ্রিয় সংস্করণ, যা ঋগ্বেদের পরিপূরক সূক্ত, পৃথক প্রার্থনা। এটি ঋষি অঙ্গিরা, সপ্তর্ষি, ইন্দ্র, অগ্নি, ব্রহ্মা, বরুণ, দুইঅশ্বিন এবং দেবী সরস্বতীকে মেধা দান করার জন্য অনুরোধ করে।  বেদের মেধাসূক্ত সাধারণ যুগের বহু শতাব্দী আগের, যখন জ্ঞানের দেবী হিসাবে সরস্বতীর ধারণা করা হয়েছিল। যদিও উপরে ব্যাখ্যা করা মেধাসূক্তের দুটি জনপ্রিয় সংস্করণ সরস্বতী দেবীকে আমন্ত্রণ জানায়, তবে দেবী মেধা এবং মেধা (জ্ঞান) এর উপরই বেশি জোর দেওয়া হয়েছে। যাইহোক, যেহেতু দেবী মেধা সরস্বতীর মতো একই ভূমিকা পালন করেন, তাই বেদের শ্লোক গুলিকে মেধা সুক্তম বলা হয়, সহস্রাব্দ থেকে দেবী সরস্বতীর কাছে প্রার্থনা হিসাবে জনপ্রিয় ভাবে গৃহীত এবং পাঠ করা হয়েছে, উপযুক্ত আহ্বান এবং চূড়ান্ত শ্লোক যুক্ত করা হয়েছে।  তথ্যসূত্র   উৎস   বিষয়শ্রেণী:বৈদিক স্তোত্র বিষয়শ্রেণী:সৃষ্টিপুরাণ বিষয়শ্রেণী:ঋগ্বেদ
অস্কার চার্লস টমি স্কট (; জন্ম: ১৪ আগস্ট, ১৮৯২ - মৃত্যু: ১৫ জুন, ১৯৬১) জ্যামাইকার কিংস্টনের ফ্রাঙ্কলিন টাউন এলাকায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯২০-এর দশকের শেষার্ধ্ব থেকে ১৯৩০-এর দশকের সূচনাকাল পর্যন্ত আন্তর্জাতিক ক্রিকেটে অংশ নিয়েছেন।  ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকার প্রতিনিধিত্ব করেন। দলে তিনি মূলতঃ লেগ-ব্রেক বোলার ছিলেন। পাশাপাশি ডানহাতে নিচেরসারিতে ব্যাটিং করতেন টমি স্কট।   খেলোয়াড়ী জীবন  ১৯১০ থেকে ১৯৩৫ সময়কালে জ্যামাইকার সদস্যরূপে প্রথম-শ্রেণীর ক্রিকেটে অংশগ্রহণ করেছেন তিনি। ওয়েস্ট ইন্ডিজের ক্রিকেটের ইতিহাসের সর্বপ্রথম টেস্টে অংশগ্রহণ করার সৌভাগ্য অর্জন করেন। ২১ জুলাই, ১৯২৮ তারিখে সফরকারী ইংল্যান্ডের বিপক্ষে টেস্ট অভিষেক ঘটে টমি স্কটের।  সমগ্র খেলোয়াড়ী জীবনে ওয়েস্ট ইন্ডিজের পক্ষে আট টেস্টে প্রতিনিধিত্ব করার সুযোগ পান। তন্মধ্যে, ১৯৩০-৩১ মৌসুমে অস্ট্রেলিয়া সফরের পাঁচ টেস্ট সিরিজের প্রত্যেকটিতে অংশ নেন।  একটি টেস্টে সর্বাধিক রান দেয়ার বোলিং পরিসংখ্যান গড়ে অগৌরবজনক রেকর্ডের অধিকারী তিনি। ১৯২৯-৩০ মৌসুমে সফরকারী ইংল্যান্ডের বিপক্ষে কিংস্টন টেস্টে ৩৭৪ রান দিয়ে ৯ উইকেট পান তিনি। তন্মধ্যে প্রথম ইনিংসে তার বোলিং পরিসংখ্যান ছিল ৮০.২ ওভার ১৩ মেইডেন ২৬৬ রান ৫ উইকেট। অসীম সময়ের ঐ টেস্টে ইংল্যান্ড দল ৮৪৯ রান তুলে। পরবর্তীতে ২০০৮-০৯ মৌসুমে অস্ট্রেলিয়া-ভারতের মধ্যকার চতুর্থ টেস্টে জেসন ক্রেজা ৩৫৮ রান দিয়ে তাকে দ্বিতীয় স্থানে পাঠিয়ে দেন।   ব্যক্তিগত জীবন  ব্যক্তিগত জীবনে বিবাহিত ছিলেন তিনি। তার সন্তান আলফ্রেড স্কট ওয়েস্ট ইন্ডিজের পক্ষে টেস্ট ক্রিকেটে অংশগ্রহণ করেছেন। ১৫ জুন, ১৯৬১ তারিখে ৬৯ বছর বয়সে জ্যামাইকার কিংস্টনে দেহাবসান ঘটে টমি স্কটের।   তথ্যসূত্র    আরও দেখুন   টেডি হোড  ওয়েস্ট ইন্ডিয়ান টেস্ট ক্রিকেটারদের তালিকা  ১৯২৮ ওয়েস্ট ইন্ডিজ ক্রিকেট দলের ইংল্যান্ড সফর  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৮৯২-এ জন্ম বিষয়শ্রেণী:১৯৬১-এ মৃত্যু বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:জ্যামাইকান ক্রিকেটার বিষয়শ্রেণী:জামাইকার ক্রিকেটার